18 Villa Mia | LekkeSlaap
18 Villa Mia bied koepons teen 10%-afslag.
Villa Mia 18 bied gerieflike selfsorgverblyf in 'n tweeslaapkamerwoonstel in 'n kompleks in St Lucia. Die kompleks is loopafstand vanaf die winkels en restaurante, en net sowat 3 km van die strand af.
Die woonstel het 2 slaapkamers, 1 badkamer, en 'n oopplan-kombuis en -sitarea. Die eerste slaapkamer het 'n dubbelbed en daar is 2 stapelbeddens in die tweede slaapkamer. Die kombuis is toegerus met 'n yskas-vrieskas, oond en stoof, mikrogolf, en die sitarea het gerieflike sitplek en 'n TV met basiese DStv- en plaaslike kanale. Gaste wat toegang tot meer kanale benodig moet hul eie dekodeerders en slimkaarte saambring.
Die kompleks het 'n gemeenskaplike swembad en braaigeriewe, en onderdakparkeerplek.
St Lucia bied wildritte, diepseehengel, staproetes, voël- en walviskyk, en skemerkelkievaarte op die strandmeer. Cape Vidal met sy pragtige strand en snorkelduikplekke is net sowat 40 minute van hier af. Gaan ry perd op Iphiva-strand suid van die vleilandpark, of besoek Cape St Lucia se vuurtoring, dis sowat 61 km van hier af. Zipline-avonture is ook beskikbaar.
’n Bespreking by 18 Villa Mia sluit in:
4.5 uit 5van 2 resensies vir 18 Villa Mia